We won the league championship! — 4th star is ours! pic.twitter.com/MxgpAJZrmI— Galatasaray SK (@GalatasaraySK) 25. květen 2015
ANKARA. Futbalisti tureckého klubu Galatasaray Istanbul sa jedno kolo pred koncom sezóny stali majstrami najvyššej domácej súťaže.
K 20. triumfu v Süper Lig pomohlo tímu pondelkové zakopnutie mestského rivala a obhajcu celkového prvenstva Fenerbahce Istanbul.
Ten bol jediným konkurentom zverencov trénera Hamzu Hamzaogla, ale na zachovanie si šance na zisk majstrovského primátu potreboval zvíťaziť na pôde ďalšieho istanbulského mužstva Basaksehiru.
Fenerbahce však v bláznivom dueli (nepremenený pokutový kop domácich v nadstavenom čase, štyri červené karty hostí v závere) len remizovalo 2:2 a pred záverečným kolom ročníka zaostáva za Galatasarayom v tabuľke súťaže o päť bodov.
Süper Lig - 33. kolo:
Akhisar Belediye - Bursaspor 0:1
Istanbul Basaksehir - Fenerbahce Istanbul 2:2